**Plouă, plouă, plouă, plouă...**

*Ina M.*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Plouă, plouă, plouă, plouă,

De la nouă pân' la două

Și-apoi iar plouă la șase

Până ce cortine-s trase

Peste ziua mohorâtă...

Luna nu se mai arată!

Plouă repede,încet,

Plouă-n versuri,în poet,

Pouă-n gânduri cu tristețe...

Picături, cam precupețe

Ceartă țiglele pe case

Până apa ajunge-n oase!

Plouă de trei zile-ntr-una,

Soare nu vezi, dar nici luna,

Doar încrâncenați nori suri

Care trec peste păduri

Măturând copaci cu ploaie

Și cu vântul care-i-ndoaie!

Plouă peste dealuri, șes,

Păsările nu mai ies

Din tufișuri și-ascunzișuri,

Animalele-n culcușuri

Se ascund de vijelie...

Zilnic vine moș Ilie!!!

Nici pe stradă, om cu om

Nu se mai vede... molcom,

Doar un melc iubit de ploaie

Traversează strada-n baie

Și râmele ies afară

Că-n pământ e o povară

Viața lor de târâtoare...

Când se-oprește ploaia, oare?